इलेक्ट्रानिक्स एवं आईटी मंत्रालय
एनआईसी क्लाउड-आधारित वेब एक्सेसिबिलिटी रिपोर्टिंग सॉल्यूशन के लिए इनोवेशन चैलेंज का अभिनंदन समारोह आयोजित करेगा
• केंद्रीय राज्य मंत्री श्री राजीव चंद्रशेखर इनोवेशन चैलेंज के विजेता को सम्मानित करेंगे
• अभिनंदन कार्यक्रम कल ऑडिटोरियम, स्कोप कॉम्प्लेक्स, नई दिल्ली में आयोजित किया जाएगा
इलेक्ट्रॉनिक्स एवं आईटी मंत्रालय का राष्ट्रीय सूचना विज्ञान केंद्र  डिजिटल इंडिया पहल के तहत क्लाउड-आधारित वेब एक्सेसिबिलिटी रिपोर्टिंग सॉल्यूशन के विकास के लिए इनोवेशन चैलेंज का एक अभिनंदन समारोह आयोजित करेगा।
इलेक्ट्रॉनिक्स एवं आईटी मंत्रालय और कौशल विकास एवं उद्यमिता मंत्रालय के राज्यमंत्री श्री राजीव चंद्रशेखर विजेता को सम्मानित करेंगे और उनके अनुकरणीय प्रयासों के लिए अन्य शॉर्टलिस्ट किए गए स्टार्ट-अप को प्रोत्साहित करेंगे।
चैलेंज में भाग लेने वाले स्टार्टअप्स और कंपनियों को एक समाधान प्रस्तुत करना था, जिसका उपयोग विभागों द्वारा उनकी वेबसाइटों की पहुंच का मूल्यांकन/निरंतर निगरानी करने के लिए स्व-मूल्यांकन उपकरण के रूप में किया जा सकता है। इसे नेक्स्टजेन एनआईसी नेशनल क्लाउड पर एक सॉफ्टवेयर समर्थित इंफ्रास्ट्रक्चर में लागू किया गया है। सभी सरकारी संस्थाओं से एक्सेसिबिलिटी के लिए वेब सूचना प्रबंधकों और नोडल अधिकारियों को अपनी वेबसाइटों की एक्सेसिबिलिटी स्थिति की जांच करने में सक्षम होने के लिए पंजीकरण कराना होगा। समाधान प्रमाणन उपकरण के रूप में नहीं है, हालांकि, प्रमाणन निकाय  इस समाधान का उपयोग करके प्रमाणन प्रक्रिया के स्वचालित रिपोर्टिंग चरण का प्रदर्शन कर सकते हैं।
यह समाधान प्रमाणन उपकरण के रूप में नहीं है, फिर भी प्रमाणन निकाय  इस समाधान का उपयोग करके प्रमाणन प्रक्रिया के स्वचालित रिपोर्टिंग चरण का प्रदर्शन कर सकते हैं।
यह चुनौती एक्सेसिबल इंडिया कैंपेन  के अनुरूप थी, जो दिव्यांगजनों के लिए व्यापक पहुंच हासिल करने के लिए एक राष्ट्रव्यापी अभियान है।
इसमें विशिष्ट सेगमेंट स्टार्टअप्स की ओर से उत्साहजनक और जबरदस्त रुचि दिखाई गई थी। एक प्रतिष्ठित चयन पैनल ने चैलेंज के कई चरणों के बाद, उनके अभिनव विचारों के आधार पर पांच स्टार्टअप्स को शॉर्टलिस्ट किया और फिर एक ग्रैंड जूरी ने अंत में विजेता का चयन किया। विवरण https://guidelines.india.gov.in पर देखा जा सकता है। अभिनंदन समारोह कल नई दिल्ली में स्कोप कॉम्प्लेक्स के ऑडिटोरियम में आयोजित किया जाएगा।
दिव्यांगजन सशक्तिकरण विभाग के सचिव श्री राजेश अग्रवाल, एनआईसी के महानिदेशक श्री राजेश गेरा, इलेक्ट्रॉनिक्स एवं आईटी मंत्रालय के सचिव श्री सुशील पाल, एनआईसी की महानिदेशक श्रीमती अलका मिश्रा के साथ-साथ विभिन्न मंत्रालयों और विभागों के वरिष्ठ सरकारी अधिकारी इस कार्यक्रम में भाग लेंगे।
इस आयोजन में उद्योगजगत के हितधारक राष्ट्र निर्माण की दिशा में भारतीय नवप्रवर्तकों द्वारा किए जा रहे जोरदार प्रयासों का जश्न मनाएंगे।
एनआईसी के बारे में:
इलेक्ट्रॉनिक्स एवं आईटी मंत्रालय के तहत राष्ट्रीय सूचना विज्ञान केंद्र  भारत सरकार का प्रौद्योगिकी साझेदार है। एनआईसी केंद्र सरकार को सूचना और संचार प्रौद्योगिकी  और ई-गवर्नेंस समर्थन को अपनाने और सुविधा प्रदान करने में सहायक रहा है।
एनआईसी ने नागरिकों को डिजिटल रूप से सशक्त बनाने के लिए 'वन-नेशन वन-प्लेटफॉर्म' पहल के साथ देश के सामाजिक-आर्थिक विकास के लिए कई डिजिटल प्लेटफॉर्म भी विकसित किए हैं। इसके डिजिटल संसद ऐप का उद्देश्य नागरिकों को सभी संसदीय कार्यवाही और अन्य गतिविधियों पर नवीनतम जानकारी प्रदान है। नई तकनीक के केंद्रित अध्ययन, शासन में उनके उपयोग का पता लगाने और प्रयोग करने के उद्देश्य से, एनआईसी ने डेटा एनालिटिक्स, आर्टिफिशियल इंटेलिजेंस, ब्लॉकचैन और एप्लिकेशन सुरक्षा में उत्कृष्टता केंद्र  स्थापित किया है।